Dag Belsnes

Dag Belsnes (født 1941) er en norsk Internett-pioner og tidligere professor II ved Universitetet i Oslo.

Sammen med Yngvar Lundh og Pål Spilling fikk han Rosing Hederspris i 2010 for sin medvirkning til utviklingen av TCP/IP-protokollen. Han er også anerkjent internasjonalt: Navnet hans er inngravert på en plakett ved Stanford University som hedrer de 33 mest betydningsfulle personene i utviklingen av den grunnleggende Internett-teknologien.

Belsnes er cand.real. med hovedfag i matematikk fra Universitetet i Oslo (1967). Han har vært forsker og forskningssjef på Norsk Regnesentral, professor II ved Institutt for informatikk på Universitetet i Oslo og arbeidet i rådgivingsselskapet Pharos.

 Referanser 

 Eksterne lenker 
 Dag Belsnes i dblp computer science bibliography

Kategori:Norske informatikere
Kategori:Personer tilknyttet Norsk Regnesentral
Kategori:Fødsler i 1941